ბაღები ყურესთან
ბაღები ყურესთან (ინგლ: Gardens by the Bay) — სინგაპურში, ცენტრალურ რეგიონში, საზღვაო წყალსაცავის მიმდებარე ხელახლა ათვისებულ 110 ჰექტარზე (250 აკრი) გაშენებული ბუნების პარკი. პარკი სამი ბაღისგან შედგება: ყურის სამხრეთი ბაღი, ყურის აღმოსავლეთი ბაღი და ყურის ცენტრალური ბაღი. ყველაზე დიდი ყურის სამხრეთი ბაღი 54 ჰექტარზეა (130 აკრი) გაშენებული. აქ მდებარე ყვავილის გუმბათი მსოფლიოში ყველაზე დიდი მინის სათბურია. ბაღები ყურესთან სინგაპურის გეგმის ნაწილია, რომელიც „ბაღი–ქალაქის“ (Garden City) „ბაღში მდებარე ქალაქად“ (City in the Garden) გარდაქმნას ისახავს მიზნად. ქალაქში მწვანე საფრისა და ფლორის გაზრდით გეგმა ცხოვრების ხარისხის ხანგრძლივობის გაზრდისკენაცაა მიმართული. პარკი სინგაპურის ტურისტულ დანიშნულების ადგილებს შორის ერთ-ერთი ყველაზე პოპულარულია. 2014 წელს პარკს 6.4 მილიონი ტურისტი ეწვია, 2015 წლის ნოემბერში კი ის ჯამში ოცმა მილიონმა ტურისტმა მოინახულა.